L'article 149.5 de l'Estatut d'autonomia de Catalunya estableix que correspon a la Generalitat la competència exclusiva en matèria d'urbanisme.
En exercici de la potestat reglamentària en aquesta matèria, aquest Decret té per objecte la creació de la Comissió Territorial d'Urbanisme de l'àmbit metropolità de Barcelona, òrgan urbanístic de la Generalitat que preveu la disposició final primera de la Llei 31/2010, del 3 d'agost, de l'Àrea Metropolitana de Barcelona, i que ha de regir fins que, un cop sigui vigent el Pla director urbanístic metropolità, es constitueixi la Comissió d'Urbanisme de l'Àrea Metropolitana de Barcelona.
La Comissió Territorial d'Urbanisme de l'àmbit metropolità de Barcelona, d'acord amb l'esmentada disposició final, ha de tenir el mateix àmbit territorial d'actuació que el de l'Àrea Metropolitana de Barcelona, excepte el municipi de Barcelona, i ha d'exercir les competències que la legislació urbanística atribueix a les comissions territorials d'urbanisme, excepte aquelles que, en virtut de la Llei 31/2010, corresponen als òrgans de govern de l'Àrea Metropolitana de Barcelona.
En tot cas, correspon a la Comissió Territorial d'Urbanisme de l'àmbit metropolità de Barcelona emetre informe previ a l'aprovació definitiva del Pla director urbanístic metropolità.
La creació d'aquesta nova Comissió requereix també, en coherència, adequar l'àmbit territorial d'actuació de la Comissió Territorial d'Urbanisme de Barcelona.
D'altra banda, el Decret determina la composició de la Comissió Territorial d'Urbanisme de l'àmbit metropolità de Barcelona d'acord amb la Llei 31/2010 i n'estableix les regles de funcionament intern, en coherència amb les normes reglamentàries que regulen les comissions territorials d'urbanisme.
Per tot això, d'acord amb el dictamen emès per la Comissió Jurídica Assessora, a proposta del conseller de Territori i Sostenibilitat, i d'acord amb el Govern,
És objecte d'aquest Decret la creació i la regulació de la composició i el funcionament intern de la Comissió Territorial d'Urbanisme de l'àmbit metropolità de Barcelona, que preveu la disposició final primera de la Llei 31/2010, del 3 d'agost, de l'Àrea Metropolitana de Barcelona, i la consegüent modificació de l'àmbit territorial d'actuació de la Comissió Territorial d'Urbanisme de Barcelona.
Es crea la Comissió Territorial d'Urbanisme de l'àmbit metropolità de Barcelona, òrgan urbanístic de la Generalitat que s'adscriu al departament competent en matèria d'urbanisme.
Àmbit d'actuació de la Comissió Territorial d'Urbanisme de l'àmbit metropolità de Barcelona
L'àmbit d'actuació de la Comissió Territorial d'Urbanisme de l'àmbit metropolità de Barcelona és el definit pels termes municipals dels municipis que integren l'Àrea Metropolitana de Barcelona, excepte el municipi de Barcelona, i que són els següents: Badalona, Badia del Vallès, Barberà del Vallès, Begues, Castellbisbal, Castelldefels, Cerdanyola del Vallès, Cervelló, Corbera de Llobregat, Cornellà de Llobregat, Esplugues de Llobregat, Gavà, l'Hospitalet de Llobregat, Molins de Rei, Montcada i Reixac, Montgat, Pallejà, la Palma de Cervelló, el Papiol, el Prat de Llobregat, Ripollet, Sant Adrià de Besòs, Sant Andreu de la Barca, Sant Boi de Llobregat, Sant Climent de Llobregat, Sant Cugat del Vallès, Sant Feliu de Llobregat, Sant Joan Despí, Sant Just Desvern, Sant Vicenç dels Horts, Santa Coloma de Cervelló, Santa Coloma de Gramenet, Tiana, Torrelles de Llobregat i Viladecans.
Funcions de la Comissió Territorial d'Urbanisme de l'àmbit metropolità de Barcelona
4.1 La Comissió Territorial d'Urbanisme de l'àmbit metropolità de Barcelona exerceix les funcions que el Text refós de la Llei d'urbanisme, aprovat pel Decret legislatiu 1/2010, de 3 d'agost, atribueix a les comissions territorials d'urbanisme, excepte aquelles que corresponen als òrgans de govern de l'Àrea Metropolitana de Barcelona, d'acord amb la Llei 31/2010, del 3 d'agost.
4.2 En tot cas, correspon a la Comissió Territorial d'Urbanisme de l'àmbit metropolità de Barcelona emetre informe previ a l'aprovació definitiva del Pla director urbanístic metropolità.
Seu de la Comissió Territorial d'Urbanisme de l'àmbit metropolità de Bar-celona
La Comissió Territorial d'Urbanisme de l'àmbit metropolità de Barcelona té la seva seu a la direcció general competent en matèria d'urbanisme.
6.1 La Comissió Territorial d'Urbanisme de l'àmbit metropolità de Barcelona és presidida pel/per la conseller/a competent en matèria d'urbanisme o per la persona en qui delegui o que el/la substitueixi.
6.2 La vicepresidència de la Comissió Territorial d'Urbanisme de l'àmbit metropolità de Barcelona correspon al president o presidenta de l'Àrea Metropolitana de Barcelona que, amb caràcter general, pot delegar aquest càrrec en la persona que tingui la vicepresidència executiva o en un altre conseller o consellera metropolitans.
6.3 La Comissió Territorial d'Urbanisme de l'àmbit metropolità de Barcelona, a més del president o presidenta, és integrada per les vocalies designades de la manera següent:
a) Cinc representants amb designació a càrrec del conseller o consellera competent en matèria d'urbanisme en representació d'aquest departament, entre els quals s'inclou, en tot cas, el/la director/a general competent en matèria d'urbanisme, i el/la director/a de la Ponència Tècnica de la Comissió.
b) Cinc representants amb designació a càrrec del conseller o consellera competent en matèria d'urbanisme, a proposta de cadascun dels departaments de la Generalitat que es determinin per Acord de Govern.
c) Deu representants amb designació a càrrec del president o presidenta de l'Àrea Metropolitana de Barcelona d'entre les persones membres del Consell Metropolità.
Entre aquests deu vocals s'hi inclou el vicepresident o vicepresidenta.
6.4 A les sessions de la Comissió Territorial d'Urbanisme de l'àmbit metropolità de Barcelona, hi podrà assistir un representant de l'Administració General de l'Estat, amb veu però sense vot.
6.5 El/la secretari/ària de la comissió serà el/la funcionari/ària del departament competent en matèria d'urbanisme que designi el/la president/a de la comissió, i actuarà amb veu però sense vot.
6.6 Els alcaldes o les alcaldesses dels ajuntaments afectats s'han de convocar perquè puguin participar, amb veu però sense vot, a les sessions en les quals es considerin el primer establiment i les revisions del programa d'actuació urbanística municipal.
Els alcaldes o les alcaldesses podran rebre assistència per les persones professionals que considerin necessàries.
6.7 Podran assistir a les sessions de la Comissió Territorial d'Urbanisme, a petició de la presidència, les persones amb responsabilitat tècnica i jurídica competents de la direcció general competent en matèria d'urbanisme per a un millor assessorament de la comissió.
6.8 Els o les deu representants del Consell metropolità que formaran part de la Comissió es renovaran després de cada elecció municipal o quan així ho disposi el president o presidenta de l'Àrea Metropolitana de Barcelona que els designa.
Periodicitat de les sessions de la Comissió Territorial d'Urbanisme de l'àmbit metropolità de Barcelona
7.1 La Comissió Territorial d'Urbanisme de l'àmbit metropolità de Barcelona es reuneix, a convocatòria del/de la president/a, com a mínim una vegada cada dos mesos.
7.2 A petició d'un terç de membres de la Comissió, el president o la presidenta ha de convocar una sessió en el termini màxim de 15 dies a partir de la petició, la qual ha de concretar l'objecte de la convocatòria.
La reunió ha de tenir lloc en el termini màxim d'un mes des de la sol·licitud.
Funcions de la Ponència Tècnica de la Comissió Territorial d'Urbanisme de l'àmbit metropolità de Barcelona
8.1 Per a l'examen i l'elaboració de la proposta prèvia a la resolució dels expedients que hagin de ser sotmesos a la Comissió Territorial d'Urbanisme de l'àmbit metropolità de Barcelona en matèries de la seva competència es constitueix la Ponència Tècnica de la Comissió Territorial d'Urbanisme de l'àmbit metropolità de Barcelona.
8.2 La proposta de la Ponència Tècnica és preceptiva, llevat en cas d'urgència apreciada per la comissió amb el vot favorable de la majoria d'assistents.
Composició de la Ponència Tècnica
9.1 La Ponència Tècnica està constituïda per:
a) El director o la directora general competent en matèria d'urbanisme, que actuarà com a president o presidenta.
b) El/la director/a de la Ponència Tècnica, que serà un funcionari o funcionària de la direcció general competent en matèria d'urbanisme, designat pel/per la president/a de la Comissió Territorial d'Urbanisme de l'àmbit metropolità de Barcelona, amb rang orgànic de subdirector general o assimilat.
c) Dues persones amb designació a càrrec del conseller o consellera competent en matèria d'urbanisme en representació del departament del qual és titular.
d) Un o una representant amb designació a càrrec de cadascun dels set departaments de la Generalitat que es determinin per Acord de Govern.
e) Deu representants amb designació a càrrec del president o presidenta de l'Àrea Metropolitana de Barcelona.
f) Un o una representant de l'Administració general de l'Estat, que podrà assistir amb veu però sense vot.
g) Cinc membres amb nomenament a càrrec del/de la president/a de la Comissió Territorial d'Urbanisme de l'àmbit metropolità de Barcelona.
Tres d'aquests seran nomenats entre persones de competència acreditada a proposta dels col·legis oficials de professions relacionades amb l'urbanisme, l'habitatge o el medi ambient o agents socials relacionats amb aquestes matèries.
Les dues altres persones seran nomenades entre persones proposades per les entitats municipalistes.
9.2 Un secretari o una secretària de la Ponència Tècnica, que serà el/la mateix/a que el/la de la Comissió Territorial d'Urbanisme de l'àmbit metropolità de Barcelona i que actuarà amb veu però sense vot.
9.3 La Comissió Territorial d'Urbanisme de l'àmbit metropolità de Barcelona pot designar, per majoria d'assistents i a proposta del president o de la presidenta o de qualsevol dels seus membres altres membres per a la Ponència Tècnica que actuaran amb veu però sense vot.
Aquesta incorporació ha de ser acotada en el temps i en funció dels assumptes a tractar, i la designació es podrà deixar sense efecte en qualsevol moment.
9.4 Les persones amb responsabilitat tècnica i jurídica de la direcció general competent en matèria d'urbanisme, a petició de la presidència de la Ponència, poden assistir a les sessions de la Ponència Tècnica, per a un millor assessorament de l'òrgan col·legiat.
Suplència de la presidència, de la secretaria i de les vocalies de la Comissió Territorial d'Urbanisme de l'àmbit metropolità de Barcelona i de la Ponència Tècnica
10.1 En cas de vacant, absència, malaltia o alguna altra causa legal, la presidència de la Comissió Territorial d'Urbanisme de l'àmbit metropolità de Barcelona és suplerta en la forma establerta per l'article 6.1.
La presidència de la Ponència Tècnica és suplerta pel director o la directora de la Ponència Tècnica.
10.2 El secretari o la secretària serà suplert/a per la persona designada pel president o la presidenta de la comissió entre el personal funcionari adscrit al departament competent en matèria d'urbanisme.
10.3 La designació de les vocalies haurà de preveure les persones suplents per a supòsits d'absència, malaltia i, en general, per a qualsevol causa justificada.
11.1 En la notificació de la convocatòria de cada sessió de la Comissió Territorial d'Urbanisme de l'àmbit metropolità de Barcelona i de la Ponència Tècnica s'ha de preveure una segona convocatòria per a una hora després en cas que per a la primera no hi hagi quòrum suficient d'assistents.
11.2 El nombre necessari de membres assistents per constituir vàlidament les comissions en segona convocatòria és el d'una tercera part de membres.
Els acords de la Comissió Territorial d'Urbanisme de l'àmbit metropolità de Barcelona i de la Ponència Tècnica són adoptats per majoria simple d'assistents.
En cas d'empat, el vot del president o la presidenta, o del seu o la seva suplent, dirimeix el resultat de les votacions.
En tot el que no preveu aquest Decret amb referència al funcionament dels òrgans col·legiats, s'aplicaran les normes contingudes en la Llei 26/2010, del 3 d'agost, de règim jurídic i de procediment de les administracions públiques de Catalunya, i en els preceptes bàsics de la Llei 30/1992, de 26 de novembre, de règim jurídic de les administracions públiques i del procediment administratiu comú.
Obligacions dels i de les membres de la Comissió Territorial d'Urbanisme de l'àmbit metropolità de Barcelona i de la Ponència Tècnica
Correspon a les persones membres de la Comissió Territorial d'Urbanisme de l'àmbit metropolità de Barcelona i de la Ponència Tècnica designades en representació dels diversos òrgans o departaments que tenen la respectiva competència sectorial de vetllar pel compliment de les determinacions de la legislació sectorial, d'acord amb la disposició addicional onzena del Text refós de la Llei d'urbanisme, aprovat pel Decret legislatiu 1/2010, de 3 d'agost.
Drets dels i de les membres de la Comissió Territorial d'Urbanisme de l'àmbit metropolità de Barcelona i de la Ponència Tècnica
Les persones membres de la Comissió Territorial d'Urbanisme de l'àmbit metropolità de Barcelona i de la Ponència Tècnica i els responsables tècnics i jurídics que assisteixin a les sessions d'aquests òrgans per prestar el seu assessorament tenen dret a percebre una indemnització en concepte d'assistència a les reunions.
Constitució de la Comissió Territorial d'Urbanisme de l'àmbit metropolità de Barcelona
En el termini de dos mesos des de l'entrada en vigor d'aquest Decret s'ha de constituir la Comissió Territorial d'Urbanisme de l'àmbit metropolità de Barcelona.
En la composició de la Comissió Territorial d'Urbanisme de l'àmbit metropolità de Barcelona i de la seva Ponència Tècnica, amb l'objectiu de promoure la paritat de gènere, es vetllarà per assolir una representació equilibrada d'homes i dones, que afectarà tant a les persones titulars com a les suplents, d'acord amb el que estableix la disposició addicional divuitena del Text refós de la Llei d'urbanisme, aprovat pel Decret legislatiu 1/2010, de 3 d'agost.
Règim aplicable mentre no es constitueixi la Comissió Territorial d'Urbanisme de l'àmbit metropolità de Barcelona
Mentre no es constitueixi la Comissió Territorial d'Urbanisme de l'àmbit metropolità de Barcelona i la seva Ponència Tècnica, la Comissió Territorial d'Urbanisme de Barcelona es continuarà convocant i resoldrà els assumptes que pertocarien a la Comissió Territorial d'Urbanisme de l'àmbit metropolità de Barcelona.
Règim aplicable als procediments en tràmit en el moment de la constitució del primer Consell Metropolità
La Comissió Territorial d'Urbanisme de l'àmbit metropolità de Barcelona i, si s'escau, els altres òrgans urbanístics de la Generalitat continuen exercint les seves funcions respecte aquells assumptes la sol·licitud de resolució dels quals s'hagi presentat a l'Administració de la Generalitat amb anterioritat a la constitució del primer Consell Metropolità.
Queden derogades totes les disposicions, d'igual o inferior rang, que contravinguin el que disposa aquest Decret i, específicament, l'article 8.3 del Decret 194/2002, de 9 de juliol, pel qual es crea la Comissió Territorial d'Urbanisme de les Terres de l'Ebre i es regula la composició i el funcionament intern de les comissions territorials d'urbanisme.
Modificació del Decret 194/2002, de 9 de juliol, pel qual es crea la Comissió Territorial d'Urbanisme de les Terres de l'Ebre i es regula la composició i el funcionament intern de les comissions territorials d'urbanisme.
Es modifica l'article 3.2 del Decret 194/2002, de 9 de juliol, pel qual es crea la Comissió Territorial d'Urbanisme de les Terres de l'Ebre i es regula la composició i el funcionament intern de les comissions territorials d'urbanisme, modificat pel Decret 139/2008, de 8 de juliol, pel qual es crea la Comissió Territorial d'Urbanisme de la Catalunya Central, que queda redactat tal com segueix:
"3.2 L'àmbit d'actuació de la Comissió Territorial d'Urbanisme de Barcelona engloba íntegrament les comarques de l'Alt Penedès, el Garraf i el Vallès Oriental, i els municipis de les comarques del Baix Llobregat, el Maresme, i el Vallès Occidental que no formen part de l'Àrea Metropolitana de Barcelona d'acord amb la Llei 31/2010, del 3 d'agost.".
Habilitació per desplegar el Decret
Es faculta el conseller o consellera competent en matèria d'urbanisme per dur a terme les actuacions necessàries per al desplegament d'aquest Decret.
Extinció de la Comissió Territorial d'Urbanisme de l'àmbit metropolità de Bar-celona
La Comissió Territorial d'Urbanisme de l'àmbit metropolità de Barcelona s'extingeix, de manera automàtica, amb la constitució de la Comissió d'Urbanisme de l'Àrea Metropolitana de Barcelona un cop entri en vigor el Pla director urbanístic metropolità.
No obstant el que estableix l'apartat 1, l'efectivitat de la disposició final primera i de la derogació de l'article 8.3 del Decret 194/2002, de 9 de juliol, pel qual es crea la Comissió Territorial d'Urbanisme de les Terres de l'Ebre i es regula la composició i el funcionament intern de les comissions territorials d'urbanisme, es produirà en el moment de la constitució de la Comissió Territorial d'Urbanisme de l'àmbit metropolità de Barcelona.
Barcelona, 27 de desembre de 2011